English: Yes. Simon Thomas raises a number of very pertinent issues. I will update the Senedd as soon as I have the figures on the outturn, which, as I say, will be about 16 weeks from the end of the contract. As soon as I have them, I will of course update Members with those. That update will include numbers of premises connected in each constituency, and also the uptake figures. I just wanted to use this opportunity to talk a little bit about the uptake figures, because Simon Thomas specifically asked what the £80 million is, and he's absolutely right: it's a mixture of European funding, a small amount of UK Government funding, and Welsh Government funding. It's also got the gain share funding in there, and I'll just remind Members that as soon as we go over 21 per cent uptake on any one resource, we start to get a gain share, and that gain share goes off into the future. So, the more people that get connected the more money we have, and I cannot emphasise enough that for those of you in low-uptake areas - and I will be contacting Assembly Members individually to talk about what can be done - we need to get that uptake taken up, because obviously, the more money we have, the more I can spend on getting to more premises. But the European funding is secure for this stage of the project; we're not worried about that. We're spending it as fast as we can go, and we have the gain share to make the money up, alongside others. In terms of Ofcom and the UK Government, we've had many conversations with them about the right to this service. We have not been able to win the argument about this being infrastructure as yet, but I have not given up. I am currently engaged in a conversation about 5G spectrum sales and how that might be done. There are clear issues there for automation and autonomous vehicles and all sorts of stuff. I don't want my Vodafone signal to go out in mid Wales driving my autonomous car, and neither does anybody else. So, there are some real issues there to be considered, and we are still in very active engagement with the UK Government. We also have to negotiate all of this with BT UK, because this is all done under state aid exemptions from the European Union, so it's quite a complex process to negotiate, but we have done it. In terms of the businesses, there is a bespoke business exploitation fund. We're very happy to come out to any business - it doesn't matter how tiny - and talk to them about their needs. It is surprising how little some of them understand about what will come when superfast comes, and sometimes it is just really obvious that they need an ethernet connection, and we can help them with a voucher system to do just that, or indeed if they need superfast, we can be sure to have them registered on our radar. So, it's worth pointing them out.
Welsh: Ydy. Mae Simon Thomas yn codi nifer o faterion perthnasol iawn. Byddaf yn diweddaru'r Senedd cyn gynted ag y bydd gennyf y ffigurau ar yr alldro, a fydd, fel rwy'n dweud, tua 16 wythnos o ddiwedd y contract. Cyn gynted ag y byddan nhw gen i, byddaf wrth gwrs yn rhoi'r wybodaeth ddiweddaraf i'r Aelodau. Bydd y diweddariad hwnnw yn cynnwys nifer y safleoedd sydd wedi'u cysylltu ym mhob etholaeth, a hefyd y ffigurau sy'n manteisio ar y gwasanaeth hwnnw. Roeddwn i eisiau achub ar y cyfle hwn i sôn ychydig am y ffigurau manteisio, oherwydd gofynnodd Simon Thomas yn benodol beth yw'r £80 miliwn, ac mae'n hollol iawn: mae'n gymysgedd o gyllid Ewropeaidd, swm bach o gyllid Llywodraeth y DU, a chyllid Llywodraeth Cymru. Mae hefyd yn cynnwys y gyfran enillion, ac fe atgoffaf yr Aelodau y byddwn ni, cyn gynted ag yr ydym yn mynd dros 21 y cant o fanteisio ar unrhyw un adnodd, yn dechrau cael cyfran enillion, ac mae'r gyfran enillion honno yn mynd ymlaen i'r dyfodol. Felly, po fwyaf o bobl sy'n cael eu cysylltu y mwyaf o arian sydd gennym, ac ni allaf bwysleisio digon i'r rhai hynny ohonoch chi sydd mewn ardaloedd â niferoedd manteisio isel - a byddaf yn cysylltu ag Aelodau Cynulliad unigol i drafod yr hyn y gellir ei wneud - mae angen inni gynyddu'r nifer sy'n manteisio, oherwydd yn amlwg, po fwyaf o arian sydd gennym, y mwyaf y gallaf ei wario ar ddarpariaeth i fwy o safleoedd. Ond mae'r cyllid Ewropeaidd yn ddiogel ar gyfer y cam hwn o'r prosiect; dydyn ni ddim yn poeni am hynny. Rydym ni'n gwario'r arian hwn cyn gyflymed ag y gallwn, ac mae gennym ni'r gyfran enillion i gynyddu'r arian, ochr yn ochr ag eraill. O ran Ofcom a Llywodraeth y DU, rydym ni wedi cael llawer o sgyrsiau gyda nhw am yr hawl i'r gwasanaeth hwn. Nid ydym ni wedi gallu ennill y ddadl bod hwn yn seilwaith hyd yn hyn, ond nid wyf wedi rhoi'r gorau i hynny. Rwyf ar hyn o bryd yn cael sgwrs am werthiannau sbectrwm 5G a sut y gellid gwneud hynny. Mae yna faterion clir ar gyfer awtomeiddio a cherbydau awtonomaidd a phob math o bethau. Dydw i ddim eisiau i fy signal Vodafone ddiflannu yn y canolbarth wrth yrru fy nghar awtonomaidd, ac nid yw neb arall eisiau hynny ychwaith. Felly, mae yna faterion gwirioneddol i'w hystyried, ac rydym ni'n dal i ymgysylltu'n weithgar iawn â Llywodraeth y DU. Mae'n rhaid i ni hefyd negodi hyn i gyd gyda BT y DU, oherwydd gwneir hyn i gyd o dan esemptiadau cymorth gwladwriaethol yr Undeb Ewropeaidd, felly mae'n broses eithaf cymhleth i'w negodi, ond rydym ni wedi gwneud hynny. O ran busnesau, mae cronfa ymelwa busnes pwrpasol. Rydym ni'n hapus i ddod at unrhyw fusnes - does dim ots pa mor fach ydyn nhw - i siarad â nhw am eu hanghenion. Mae'n syndod cyn lleied y mae rhai ohonyn nhw'n ei ddeall am yr hyn a ddaw pan fydd band eang cyflym iawn yn dod, ac weithiau mae'n amlwg iawn bod angen cysylltiad ether-rwyd arnyn nhw, a gallwn ni eu helpu nhw â system dalebau i wneud yr union beth hynny, neu yn wir os oes angen band eang cyflym iawn arnyn nhw, gallwn ni sicrhau eu bod wedi'u cofrestru gyda ni. Felly, mae'n werth eu nodi.